प्रेमको विषय अत्यन्त गहन र विचारणीय छ । यो मात्र सम्बन्ध बनाउने, मित्रता राख्ने वा विवाह गरेर सन्तान उत्पत्ति गर्न सम्ममा मात्र सीमित छैन । वास्तवमा अधिकांशलाई प्रेमको दुनियाँदारी वा भौतिक स्वरूपका बारेमा मात्र थाहा छ, प्रसिद्ध लेबनानी दार्शनिक खलील जिब्रानका अनुसार प्रेमले मस्तिष्कलाई मुकुटले सुशोभित गर्छ, फाँसीमा पनि झुन्डाउन सक्छ, यदि त्यसमा विकास गर्ने, बनाउने वा उचाइ प्रदान गर्ने क्षमता छ भने त ठीक छ त्यसको उल्टो विनाश गर्नु, तोड्नु, संकुचित हुनु, स्वार्थी बन्नुका पछाडि पनि प्रेमनै कारक हुन्छ ।
